DEMCO จับมือพันธมิตรไต้หวัน พัฒนาระบบ AI Monitoring Software
DEMCO ร่วมกับ thingnario, Ltd. IoT Intelligent platform provider จากประเทศไต้หวัน ร่วมลงนามบันทึกข้อตกลงความร่วมมือ ด้านระบบ AI Monitoring Software สำหรับโรงไฟฟ้าพลังงานแสงอาทิตย์
DEMCO ร่วมกับ thingnario, Ltd. IoT Intelligent platform provider จากประเทศไต้หวัน ร่วมลงนามบันทึกข้อตกลงความร่วมมือ ด้านระบบ AI Monitoring Software สำหรับโรงไฟฟ้าพลังงานแสงอาทิตย์
1 มี.ค. 2566

นายพงษ์ศักดิ์ ศิริคุปต์ ประธานเจ้าหน้าที่บริหารและกรรมการผู้จัดการ พร้อมด้วย นายประสิทธิ์ชัย วีระยุทธวิไล ประธานเจ้าหน้าที่บริหารด้านธุรกิจนวัตกรรมวิศวกรรมและปฏิบัติการ บริษัท เด็มโก้ จำกัด (มหาชน) หรือ DEMCO ร่วมพิธีลงนามบันทึกข้อตกลงความร่วมมือ (MOU) ด้านระบบ AI Monitoring Software สำหรับโรงไฟฟ้าพลังงานแสงอาทิตย์ (Solar Power Plant) กับ thingnario, Ltd. ประเทศไต้หวัน โดย Mr.Cardy Huang ประธานเจ้าหน้าที่บริหาร thingnario, Ltd. เป็นผู้ร่วมลงนาม โดยมี Mr.David Chen Sale Director thingnario, Ltd. ร่วมเป็นตัวแทนในพิธีลงนาม
อนึ่ง thingnario monitoring platform สำหรับภาคธุรกิจพลังงานทดแทนถือว่าเป็นนวัตกรรมที่นำเทคโนโลยี AI มาเป็นเครื่องมือเพิ่มประสิทธิภาพในด้านผลตอบแทนจากการลงทุนของอุตสาหกรรมโรงไฟฟ้าพลังงานแสงอาทิตย์ (Solar Power Plant) สามารถใช้ติดตามได้แบบ Real-time แจ้งเตือนความผิดปกติของอุปกรณ์โดยสามารถติดตามสถานะการซ่อมบำรุงได้ใกล้ชิด เพิ่มประสิทธิภาพของงานซ่อมบำรุง พร้อมทั้งสามารถใช้ร่วมกับ Inverter และ Power Meter ได้ทุกยี่ห้อ และจัดทำระบบ Billing สำหรับโครงการลงทุนได้ ซึ่งระบบดังกล่าวนี้จะช่วยเพิ่มศักยภาพในการแข่งขันให้กับ DEMCO ในธุรกิจ EPC Solar Project รวมไปถึงโครงการลงทุน Solar อีกด้วย
นอกจากนี้ DEMCO มีโครงการพัฒนาความร่วมมือในการบริหารจัดการสินทรัพย์สำหรับ Renewable Energy (Asset Management Platform for RE) ร่วมกับ thingnario, Ltd. เพื่อส่งมอบเทคโนโลยีการใช้พลังงานอย่างมีประสิทธิภาพสูงสุดแก่กลุ่มธุรกิจลูกค้า ช่วยยืดอายุของ Assets และเพิ่มผลตอบแทนการลงทุนอีกด้วย